Sangoma-nuweling glo ontslaan oor vreemde kleredrag | Maroela Media
'n Sangoma van die Oos-Kaap, wat onlangs 'n sangoma geword het, is gevra om sy werkplek te verlaat omdat hy glo met tradisionele drag en met 'n wit-geverfde gesig by die werk opgedaag het, het die DispatchOnline Maandag berig.
Zolile Jali, 'n algemene werker by Auto Tyres in Cambridge, beweer hy is verlede Maandag ontslaan omdat hy in sy tradisionele sangoma-kleredrag met krale en 'n wit kopstuk by die werk opgedaag het. Hy het ook sy gesig wit geverf. Sy werknemer het egter ontken dat hy ontslaan is.
"Ek het verlof geneem nadat ek baie siek begin word het," het Jali aan die DispatchOnline gesê. "Ek kon nie loop nie en het verskeie asma-aanvalle gekry. My voorvaders het aan my gesê ek word gestraf omdat ek my roeping as sangoma ignoreer," het hy gesê. Hy sê hy het verlede Maandag met sy tradisionele drag by sy werkplek opgedaag, waarna hy ontslaan is.
Ivor Richter, Auto Tyres se takbestuurder, het gesê Jali is nie ontslaan nie, maar is tyd af gebied om sy voorkoms "uit te sorteer". "Die werknemer het geweier om sy voorkoms te verander, alvorens hy nie toestemming van sy hoofmanne kry nie, en ons het gesê hy moet dit gaan doen," het Richter gesê. "Ons onderneming volg streng maatreëls wanneer dit by ons werknemers kom. Klante het hul kommer uitgespreek oor dié werknemer se voorkoms," het Richter bygevoeg.
Soveel mensgemaakte of uitgedinkte geeste en gode wat hierdie wêreld opgeskeep sit, dan gee hy aan nog een geboorte in sy kop. Mnr Richter het reg opgetree. Toe die kliënte hom sien toe was hulle seker witter in die gesig as hy.
LIEWE AARDE WAT HET HY VERWAG? MEESTE WERKPLEKKE HET I DRESSCODE. AS HULLE HOM DIT LAAT DUN KAN DIE KANTOORDAME STRAKS IN HAAR BIKINIE DAAR AANKOM IN DIE SOMER EN HULLE SAL DIT MUT TOELAAT. BE REALISTIC
Ek hoop nie hy het dolosse voor die onderneming op die sypadjie gegooi nie. Dit kan dalk nog meer klante afskrik.